ইরানি আজারবাইজান
আজারবাইজান (ফার্সি: آذربایجان, Āzarbāijān [ɒːzæɾbɒːjˈdʒɒːn]; টেমপ্লেট:Lang-az-Arab, Āzerbāyjān [ɑːzæɾbɑjˈdʒɑn]), যা ইরানি আজারবাইজান নামেও পরিচিত, হল ইরানের উত্তর-পশ্চিমে অবস্থিত একটি ঐতিহাসিক অঞ্চল। এর সীমান্ত রয়েছে ইরাক, তুরস্ক, নাখচিভান স্বায়ত্তশাসিত প্রজাতন্ত্র, আর্মেনিয়া এবং আজারবাইজান প্রজাতন্ত্রের সাথে। ইরানের তিনটি প্রদেশ এই অঞ্চলটির অন্তর্গত: পূর্ব আজারবাইজান প্রদেশ, পশ্চিম আজারবাইজান প্রদেশ ও আর্দাবিল প্রদেশ। অনেকে জান্‌জন প্রদেশকেও ইরানি আজারবাইজানের অন্তর্ভুক্ত গণ্য করেন, কেউ ভৌগোলিক অর্থে, কেউ বা শুধু সাংস্কৃতিক অর্থে (অঞ্চলটির সংখ্যাগরিষ্ঠ আজেরি তুর্কি জনসংখ্যার কারণে)। অঞ্চলটি মূলত ইরানি আজেরিদের দ্বারা অধ্যুষিত, এর পাশাপাশি সংখ্যালঘু কুর্দি, আর্মেনীয়, তাত, তালিশ, অশূরীয় ও পারসিকদের বসবাস রয়েছে।